Algerië (Arabies: الجزائر, al-Jazā'ir; Berbers: ⴷⵣⴰⵢⴻⵔ, Dzayer, Frans: Algérie), amptelik die Demokratiese Volksrepubliek Algerië (Arabies: الجمهورية الجزائرية الديمقراطية الشعبية; Berbers: ⵟⴰⴳⴷⵓⴷⴰ ⵜⴰⵎⴻⴳⴷⴰⵢⵜ ⵜⴰⵖⴻⵔⴼⴰⵏⵜ ⵜⴰⵣⵣⴰⵢⵔⵉⵜ), is 'n groot, bergagtige land in Noord-Afrika en die grootste land van Afrika, effens groter as die Demokratiese Republiek van die Kongo. Die grootste deel van die land lê in die Saharawoestyn met 'n smal kusvlakte aan die Middellandse See, noord van die Atlasgebergte. In die suidooste van Algerië is die Ahaggarbergreeks geleë. In die suide grens dit, van wes na oos, aan Wes-Sahara, Mauritanië, Mali, Niger en Libië. Die Middellandse See vorm die noordgrens. Dit vorm saam met Marokko en Tunisië, waartussen dit lê, die Magreb (of Tamazgha).
الجمهورية الجزائرية الديمقراطية الشعبية (Arabies)
ⵟⴰⴳⴷⵓⴷⴰ ⵜⴰⵎⴻⴳⴷⴰⵢⵜ ⵜⴰⵖⴻⵔⴼⴰⵏⵜ ⵜⴰⵣⵣⴰⵢⵔⵉⵜ (Berbers)
Demokratiese Volksrepubliek Algerië
(Arabies vir: "Deur die volk en vir die volk")
Grootste stad Algiers
Amptelike tale Arabies en Berbers
5 Julie 1830
42 200 000 (33ste)
37 900 000
41,2 / myl2
$693,109 miljard (36ste)
$16 086 (84ste)
$200,171 miljard (54ste)
$4 646 (110de)
MOI (2017) 0,754 (85ste) – hoog
Gini (2011) 27,6 – laag
Geldeenheid Dinar (DZD)
Internet-TLD .dz, الجزائر.
Nasa-satellietbeeld van Algerië
Kaart van Algerië
Topografiese kaart van Algerië
Algerië het 'n ou Berber-beskawing wat dateer uit die jaar 200 v.C. tydens die Berber-koninkryk Numidië. Algerië was tussen 1830 en 1962 'n kolonie van Frankryk. Die land het op 5 Julie 1962 onafhanklik geword.
Die hoofstad en grootste stad is Algiers. Die meeste mense woon in die breë, bergagtige kusstrook. In die suide is 'n deel van die noordelike Sahara. Die oorheersende godsdiens is Islam, maar die land het ook 'n klein persentasie Christene.
2 Onlangse geskiedenis
Die landsnaam is ontleen aan die stad Algiers. Die stadsnaam op sy beurt is afgelei van die Arabiese al-Jazā'ir (الجزائر, "die eilande"), 'n afgeknotte vorm van die ouer Jazā'ir Banī Mazghanna (جزائر بني مزغنة, "Eilande van die Mazghanna-stam"), in diens van Middeleeuse geograwe soos al-Idrisi.
Sedert 1992 beveg die Algerynse regering diverse groepe Islamitiese ekstremiste. Veral deur terreuraksies van hierdie groepe, het tienduisende mense in dorpe en stede in die noorde van Algerië gesterf. Die land ly ook onder werkloosheid, watertekort en behuisingsnood. In 2003 is die noorde deur 'n sterk aardbewing getref.
Hoofstad: Algiers (3 415 811 (2011), metropolitaanse gebied 7 796 923)
Ander stede: Oran (1 560 329), Tébessa (634 332), Constantine (464 219), Djelfa (339 248), Biskra (307 987), Batna (290 645), Sétif (288 461), Annaba (257 359), Mostaganem (245 330), Sidi bel Abbès (212 935), Skikda (182 903), Blida (182 447), Tiaret (178 915), Béjaïa (177 988), Tlemcen (173 531), Béchar (165 627), Bordj Bou Arréridj (158 812), El Oued (134 699), Ouargla (133 024)
Bevolkingsgroepe: Arabiere 70%, Berbers 30%, Franse
Tale: Arabies (amptelike taal), Berber (Tamazight, Kabilies e.a.), Frans
Lewensverwagting: 77,2 jaar (2018), 75,8 jaar (mans), 78,7 jaar (vroue)
Bevolkingsgroei: 1,63% (2018)
Geletterdheid: 80,2% (2015) mans 87,2%, vrouens 73,1%
Abdelkader Bensalah, waarnemende Algerynse president sedert April 2019
Algerië is 'n republiek. Die parlement bestaan uit 'n nasionale vergadering van 480 lede wat elke vyf jaar verkies word, en 'n nasionale raad met 96 indirek gekose en 48 deur die president benoemde lede; elke drie jaar word die helfte van die lede verkies. Die president word elke vyf jaar regstreeks verkies.
President: Abdelkader Bensalah (waarnemend sedert April 2019)
Regeringsleier: Noureddine Bedoui (sedert Maart 2019)
Partye met aantal setels (verkiesing Mei 2002):
FLN (Front de Libération Nationale) 160 van 480; nasionale raad: 40 van 96 gekose lede
RND (Rassemblement National Démocratique): 100 – 42
FFS (Front des Forces socialistes; sosiaal-demokraties): 4 – 0
TAJ (Rassemblement pour l'espoir de l'Algérie): 20 – 0
MPA (Mouvement populaire algérien): 13 – 1
MPS (Mouvement de la société pour la paix): 34 – 0
Ennahda – FJD: 15 – 0
FF: 14 – 1
FFS: 14 – 0
PT: 11 – 0
RCD: 9 – 0
Ander partye: 75 – 43
Onafhanklikes: 10 – 6
Vakant: 2 – 1
Die Algerynse hoofstad Algiers
BNP: $200,171miljard (2019), $4 646 per persoon
Groei BNP: 3,7%
Landbou: graan, dadels, sitrus, wyn
Grondstowwe: aardolie, aardgas, yster, fosfaat, sink, sout
Uitvoere (2002): ruolie, aardgas en verwante produkte (97%), halfvervaardigde goedere (3%)
Uitvoervennootskappe: Italië 17,4%, Spanje 13%, Frankryk 11,9%, Verenigde State 9,4%, Brasilië 6,2%, Nederland 5,5% (2017)
Invoere: masjinerie en vervoermiddels 38%, halfvervaardigde goedere 20%, verbruikersgoedere 14%
Invoervennootskappe: Volksrepubliek China 18,2%, Frankryk 9,1%, Italië 8%, Duitsland 7%, Spanje 6,9%, Turkye 4,4% (2017)
↑ (ar) "Constitution of Algeria, Art. 11". El-mouradia.dz. Geargiveer vanaf die oorspronklike op 18 Julie 2012. Besoek op 17 Januarie 2013.
↑ (en) "Constitution of Algeria; Art. 11". Apn-dz.org. 28 November 1996. Geargiveer vanaf die oorspronklike op 25 Julie 2013. Besoek op 17 Januarie 2013.
↑ (en) "Constitution of Algeria; Art. 3". Apn-dz.org. 28 November 1996. Geargiveer vanaf die oorspronklike op 25 Julie 2013. Besoek op 17 Januarie 2013.
↑ (en) "APS" (PDF). Algeria Press Service. 6 Januarie 2016. Besoek op 6 Januarie 2016.
↑ (fr) "Démographie". Office National des Statistiques. 30 Desember 2018. Besoek op 15 April 2019.
↑ (fr) "Démographie (ONS)". ONS. 19 Januarie 2016. Geargiveer vanaf die oorspronklike op 6 Maart 2012. Besoek op 19 Januarie 2014.
↑ 7,0 7,1 7,2 7,3 (en) "Algeria". Internasionale Monetêre Fonds. Besoek op 16 Augustus 2017.
↑ (en) "2018 Human Development Report" (PDF). United Nations Development Programme. 2018. Besoek op 15 April 2019.
↑ (en) "Gini Index". Wêreldbank. Besoek op 15 April 2019.
↑ (en) LLC, Forbidden Fruits (30 Januarie 2013). iAfrica – Ancient History UNTOLD. Forbidden Fruit Books LLC.
↑ (ar) Bazina, Abdullah Salem (2010). The spread of Islam in Sub-Saharan in Africa. Al Manhal. ISBN 9796500027.
↑ (en) Abderahman, Abderrahman (1377). History of Ibn Khaldun – Volume 6.
↑ 13,0 13,1 13,2 13,3 13,4 13,5 13,6 13,7 13,8 13,9 (en) "Algeria". CIA World Factbook. Central Intelligence Agency. Besoek op 15 April 2019.
Wikimedia Commons het meer media in die kategorie Algerië.
(en) Toerisme-inligting oor Algerië op Wikivoyage
Ontsluit van "https://af.wikipedia.org/w/index.php?title=Algerië&oldid=2068413"